Fugitius

***Fugitius*** és el títol del sisè episodi de la primera temporada de *Temps de Silenci*, emès originalment a TV3 el 21 de febrer de 2001.

## Cronologia

L'acció d'aquest episodi té lloc entren gener i març de 1941.

## Sinopsi

La tensió entre la Isabel i en Ramon i les repercussions en el matrimoni. Hi ha una nova parella a la plaça, però sorgida de l'engany. Són temps de guerra mundial. Una visita d'Alemanya farà descobrir moltes de les coses que estan passant al món.

## Argument

Som a l’hivern de 1941 i la vida la Plaça del Blat transcorre amb normalitat. El Ramon, que segueix a Barcelona, està fortament distanciat de la Isabel, qui busca evitar-lo en tot moment per evitar incomoditats. El seu matrimoni i la búsqueda d’un fill amb el Frederic continua amb normalitat, tot i que ell és plenament conscient de que tot ha canviat d’ençà que el Ramon va tornar, afirmant que sap que d’haver sabut que el Ramon encara era viu, el seu matrimoni no s’hagués produït.

El Ramon s’ha abandonat a la desidia per complert i ha perdut tota esperança. Passa la vida vagant pels carrers de Barcelona, bevent i perdent els papers al bar del Mingo, actitud que la Carmeta no aprova i a la que intenta posar-hi remei, ajudant-lo amb diners per a poder complir el seu somni de viatjar pel món a bord d’un vaixell. La idea inicialment no el convenç, però entenent que mai no podrà recuperar la Isabel, acaba accedint-hi.

D’altra banda, el Sebastià arriba cofoi a la plaça després d’haver-se casat amb la Rosa, una dona molt elegant, ambiciosa, molt treballadora que ningú al barri coneix i que amaga algun secret. Dies després, arribarà al colmado una factura del joier amb un import que no acaba d’encaixar: un rellotge de senyor que el Sebastià no ha comprat. Ràpidament, la Rosa reaccionarà dient que es tractava d’un regal d’aniversari, però el Sebastià no s’ho acaba d’empassar. Setmanes després, el Sebastià l’enxamparà besant-se amb un altre home a la rebotiga, decidint la Rosa escapar-se amb ell. El Sebastià decideix denunciar-la per adulteri, acabant sent detinguda per la policia.

Per la seva part, el Joaquim ha començat a veure la Ingrid, una jove violinista alemanya que a la senyora Victòria agrada molt, però que la Isabel i el Frederic no accepten per la seva ideologia nazi, doncs és obertament membre de les Joventuts Hitlerianes. Durant un dinar a can Dalmau on també hi és Mossèn Ventós, la conversa se centrarà en la guerra a Europa i la situació que els jueus estan vivint a Alemanya, la qual cosa provocarà que la Ingrid es maregi i acabi sent atesa pel Frederic, sent interromputs de forma abrupta pel senyor Walser. Al dia següent, abans del concert, el Joaquim s’acomiadarà de la Ingrid al camerino i, un cop ell és fora, el senyor Walser li comunicarà que acabat el concert serà traslladada a Portbou i entregada a la Gestapo per la seva condició de jueva.

Mentre el Frederic i la Isabel sopen, el Ramon truca al timbre per explicar-los que ha decidit marxar a Amèrica en vaixell, notícia que la Isabe rep plorant des de la distància. Aquella mateixa nit, la parela coincidirà al terrat i la Isabel li demanarà que no marxi, si bé el Ramon no hi accedirà perquè considera que, en vista de la situació, és el millor que pot fer. El día després, en Ramon descobrirà que no li és permès abandonar el país pels seus antecedents penals per haver lluitar en favor de la República.

De matinada, novament sona el timbre de casa de la Isabel i el Frederic: és la Ingrid que ha aconseguit escapar dels nazis i que demana poder amagar-se al pis. Amb les llums apagades els explica que la seva família porta anys amagant la seva fe jueva, havent-se mudat al sud d’Alemanya i havent intentat esborrar tot el rastre possible. El Frederic i la Isabel decideixen amagar-la fins trobar una solució que la permeti fugir i ser lliure. Dies després, Mossèn Ventós parlarà amb el Frederic per explicar-li que les autoritats alemanyes sospiten del que està passant i que està disposat a ajudar a la Ingrid a escapar gràcies a un contacte que la podria passar a Portugal. La nit en que ho comuniquen a la Ingrid, el senyor Walser es presenta a casa de la Isabel i el Frederic i la posa en contacte amb els seus pares, que li diuen que han estat empresonats i que faci tot el que pugui per escapar. La Ingrid, no obstant, decidirà anar-se’n amb el senyor Walser per intentar ajudar a la seva família. A l’epíleg, s’explica que la Ingrid va acabar morint al Camp de Concentració de Mauthausen.

Dies després, el Frederic decideix oferir-li al Ramon el transport que havien preparat per la Ingrid, que el permetria arribar a Nova York. Aquella mateixa nit, en un nou retrobament al terrat, la Isabel i el Ramon es besaran novament i el Ramon decidirà quedar-se a Barcelona, reobrint la botiga al local de sempre, que el Llorenç decideix llogar-li amb les condicions d’abans de la Guerra.